Úradný vestník L 020 , 27/01/1998 S. 0016 - 0017



Nariadenie Rady (ES) č. 192/98 z 20. januára 1998, ktorým sa mení a dopĺňa nariadenie (ES) č. 3072/95 o spoločnej organizácie trhu s ryžou a nariadenie (EHS) č. 2358/71 o spoločnej organizácii trhu s osivom RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže systém kompenzačných platieb zavedený článkom 6 nariadenia (ES) č. 3072/95 [4] by sa mal rozšíriť tak, aby sa vzťahoval aj na pestovateľov ryže v šupke (nelúpaná alebo neobrúsená ryža) určenej na siatie; keďže pokles cien sprevádzaný znížením intervenčnej ceny uvedenej v článku 3 tohto nariadenia má dopad na ceny ryže určenej na siatie; keďže vychádzajúc z nedostatku primeranej kompenzácie existuje riziko, že výsledkom by bolo znížené používanie certifikovaného osiva a zhoršenie kvality ryže; keďže ryža určená na siatie by sa mala zahrnúť medzi produkty, na ktoré sa výhradne vzťahuje nariadenie (ES) č. 3072/95, tak aby mala nárok na kompenzačné platby; keďže by sa malo pamätať na to, že tento produkt má nárok na podporu na výrobu pre osivo podľa nariadenia (EHS) č. 2358/71 [5]; keďže článok 3 nariadenia (ES) č. 3072/95 stanovuje intervenčnú cenu pre nelúpanú ryžu na rovnakej úrovni pre rok 1999/2000 a následné hospodárske roky; keďže by sa súčasne malo prijať ustanovenie o tom, že kompenzačné platby stanovené v článku 6 (1) tohto nariadenia zostanú rovnaké pre rok 1999/2000 a následné hospodárske roky; keďže na základe článku 6 (4) nariadenia (ES) č. 3072/95 systém kompenzačných platieb sa má uplatňovať na základe plochy stanovenej producentským členským štátom; keďže by sa malo prijať príslušné ustanovenie týkajúce sa zníženia uplatňovaného v prípade prekročenia tejto plochy, ktoré určí dotknutý členský štát; keďže článok 6 (5) nariadenia (ES) č. 3072/95 stanovuje informácie, ktoré majú členské štáty postúpiť na základe prehlásení od pestovateľov a spracovateľov; keďže toto ustanovenie by sa malo zmeniť a doplniť tak, aby sa odstránil akýkoľvek odkaz na národnú základnú plochu; keďže sa javí ekonomicky opodstatnené, aby sa vývozné náhrady poskytovali na základe predloženia dôkazu o tom, že daný produkt bol v plnej miere získaný v spoločenstve v zmysle nariadenia Rady (EHS) č. 2913/92 z 12. októbra 1992, ktorým sa zavádza Colný zákonník spoločenstva [6]; keďže tento záväzok sa neuplatňuje pre prípad opätovného vývozu; keďže po rozšírení systému kompenzačných platieb na ryžu určenú na siatie a s cieľom zabezpečiť rovnováhu na trhu s ryžovým osivom, najmä zabezpečiť možnosti odpredaja v súlade so základnou plochou stanovenou v článku 6 nariadenia (ES) č. 3072/95 sa javí oprávnené vytvoriť mechanizmus stabilizácie pestovania ryžového osiva; keďže by sa malo prijať opatrenie na rozšírenie systému kompenzačných platieb a na stabilizáciu zavedeného mechanizmu s tým, že sa bude uplatňovať od začiatku hospodárskeho roku 1998/99, PRIJALA TOTO NARIADENIE: Článok 1 Nariadenie (ES) č. 3072/95 sa týmto mení a dopĺňa takto: 1. v článku 1: a) odsek 1 sa nahrádza takto: "1. Spoločná organizácia trhu s ryžou pozostáva z cenového a obchodného systému a vzťahuje sa na nasledujúce produkty: KN kód | Popis | | | a) | 100610 | Ryža v plevách (nelúpaná alebo surová) | 100620 | Ryža lúpaná (hnedá) | 100630 | Ryža polobielená alebo bielená, tiež hladená alebo leštená | b) | 10064000 | Ryža zlomková | c) | 11023000 | Múka z ryže | 11031400 | Krúpy a múčka z ryže | 11032950 | Pelety z ryže | 11041991 | Ryžové vločky | 11081910 | Ryžový škrob." | b) vkladá sa nasledujúci odsek: "3. Toto nariadenie sa bude uplatňovať na ryžu v plevách (nelúpaná alebo surová ryža) určenú na siatie, na ktoré sa vzťahuje výhradne KN kód 10061010 na účely systému kompenzačných platieb uvedených v článku 6."; 2. v článku 6: a) v odseku 3, nadpis vo štvrtom stĺpci tabuľky sa nahrádza nadpisom "1999/2000 a nasledujúce hospodárske roky"; b) v odseku 5: i) druhý pododsek sa nahrádza takto: "Ak sa uplatňuje predchádzajúci pododsek, dotknutý členský štát určí pred dátumom stanoveným v súlade s postupom uvedeným v článku 22 tohto nariadenia mieru zníženia, ktorá sa má uplatňovať na kompenzačné platby. Ešte predtým čo možno najrýchlejšie informuje Komisiu."; ii) na začiatku tretieho pododseku sa vypúšťajú slová "pre každú základnú plochu"; 3. v článku 13: a) v prvom pododseku odseku 12 sa prvá zarážka nahrádza takto: "— produkty boli v plnom rozsahu získané v spoločenstve v zmysle článku 23 nariadenia (EHS) č. 2913/92, s výnimkou prípadov, kedy sa uplatňuje odsek 13;" b) prvý pododsek odseku 13 sa nahrádza takto: "Žiadna vývozná náhrada sa neposkytuje na ryžu dovážanú z a reexportovanú do tretích krajín, pokiaľ vývozca nepreukáže, že: - produkt, ktorý sa má vyvážať a produkt, ktorý bol dovezený, je jeden a ten istý produkt, - všetky dovozné clá boli vybraté pri uvoľnení produktu do voľného obehu." Článok 2 K článku 3 nariadenia (EHS) č. 2358/71 sa týmto vkladá nasledujúci odsek: "4a. Maximálne množstvo ryžového osiva, na ktoré je možné vyplatiť pomoc v spoločenstve, sa stanoví v súlade s postupom uvedeným v odseku 5. Toto množstvo sa rozdelí medzi producentské členské štáty." Článok 3 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Článok 1 (1) sa však bude uplatňovať od 1. septembra 1998 a článok 2 sa bude uplatňovať od 1. júla 1998. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 20. januára 1998 Za Radu predseda J. Cunningham [1] Ú. v. ES C 312, 14.10.1997, s. 18. [2] Stanovisko doručené 14. januára 1998 (zatiaľ neuverejnené v Úradnom vestníku). [3] Stanovisko doručené 10. decembra 1997 (zatiaľ neuverejnené v Úradnom vestníku). [4] Ú. v. ES L 329, 30.12.1995, s. 18. Nariadenie naposledy zmenené a doplnené nariadením (ES) č. 613/97 (Ú. v. ES L 94, 9.4.1997, s. 1). [5] Ú. v. ES L 246, 5.11.1971, s. 1. Nariadenie naposledy zmenené a doplnené nariadením (ES) č. 3290/94 (Ú. v. ES L 349, 31.12.1994, s. 105). [6] Ú. v. ES L 302, 19.10.1992, s. 1. Nariadenie naposledy zmenené a doplnené nariadením (ES) č. 82//97 (Ú. v. ES L 17, 21.1.1997, s. 1). --------------------------------------------------